Nær bombe i kvinnenes serieåpning
Guro Reiten jubler etter å ha avgjort lørdagens serieåpning i LSK-hallen.
LSK Kvinner var på vei mot et svært overraskende tap hjemme mot Kolbotn i sesongåpningen. Så våknet den regjerende mesteren og snudde til 4-3-seier.
For med under 23 minutter igjen å spille var det gjestene Kolbotn som ledet 3-1, blant annet etter to scoringer fra landslagsspiss Isabell Herlovsen.
LSK kom fra en tung kveld i Barcelona i mesterligaen i midtuken. Selv om det lenge så vanskelig ut også i seriepremieren, kviknet laget til for alvor de siste 20 minuttene. Først reduserte Guro Reiten til 2-3 etter 73 minutter, og deretter utlignet Emilie Haave to minutter senere.
Ett minutt før slutt var snuoperasjonen komplett da Reiten satte inn sitt andre mål for dagen. Hun var sikker fra straffemerket og sørget for tre poeng til LSK Kvinner.
Også Røa fikk en god start på sesongen. Oslo-klubben slo Sandviken 2-0 borte etter scoringer av Ragne Hagen Svastuen og Synne Sofie Christiansen.
Fjorårets sølvvinner Klepp vant 1-0 hjemme mot Avaldsnes i sesongens første kamp.
I lørdagens fjerde og siste kamp i Toppserien ble det målløst mellom Lyn og Fart i Telenor arena. Kampen ble flyttet dit på grunn av snømengdene på Kringsjå.
Lyn skapte mest og presset Fart på defensiven særlig i 2. omgang, men laget fikk aldri uttelling.
Vålerenga spiller sin serieåpning i tv-sendt kamp (NRK) på Intility Arena søndag mot Stabæk.
Eliteserien fotball kvinner lørdag, 1. runde:
Klepp – Avaldsnes 1-0 (1-0)
Klepp stadion: 340 tilskuere
Mål: 1-0 Elisabeth Terland (38).
Dommer: Ingvild Langnes Aarland, Malmefjorden.
Gult kort: Hege Hansen, Klepp, Rasheedat Busayo Ajibade, Olaug Tvedten, Hanna Dahl, Avaldsnes.
LSK – Kolbotn 4-3 (1-2)
LSK-hallen: 260 tilskuere
Mål: 1-0 Meryll Abrahamsen (9), 1-1 Isabell Herlovsen (36), 1-2 Nora Eide Lie (44), 1-3 Herlovsen (53), 2-3 Guro Reiten (73), 3-3 Emilie Haavi (75), 4-3 Reiten (str. 89).
Dommer: Henrikke Holm Nervik, Trygg/Lade.
Lyn – Fart 0-0
Telenor arena:298 tilskuere
Dommer: Karoline Marie Jensen, Furuflaten.
Gult kort: Maren Hagfors Thoresen, Lyn.
Sandviken – Røa 0-2 (0-0)
Stemmemyren stadion: 442 tilskuere
Mål: 0-1 Ragne Hagen Svastuen (56), 0-2 Synne Sofie Kinden Jensen (90).
Dommer: Malin Frantzen Øiseth, Fet
Gult kort: Rebecka Wanvik Holum, Kamilla Aabel, Katrine Winnem Jørgensen, Røa, Ingrid Stenevik, Sandviken.
Hvem scoret det fjerde målet for LSK?
Guro Reiten